CELEX: C2006/294/20
Language: lt
Date: 2006-12-02 00:00:00
Title: Byla C-128/05 2006 m. rugsėjo 28 d. Teisingumo Teismo (trečioji kolegija) sprendimas Europos Bendrijų Komisija prieš Austrijos Respubliką (Valstybės įsipareigojimų neįvykdymas — Šeštoji PVM direktyva — Asmenų, įsisteigusių kitoje valstybėje narėje, tarptautinio transporto įmonės — Metinė apyvarta Austrijoje, mažesnė ar lygi 22000 eurų — Supaprastinta procedūra apmokestinant PVM ir jį renkant)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/12
            
         2006 m. rugsėjo 28 d. Teisingumo Teismo (trečioji kolegija) sprendimas Europos Bendrijų Komisija prieš Austrijos Respubliką
   (Byla C-128/05) (1)
   
   (Valstybės įsipareigojimų neįvykdymas - Šeštoji PVM direktyva - Asmenų, įsisteigusių kitoje valstybėje narėje, tarptautinio transporto įmonės - Metinė apyvarta Austrijoje, mažesnė ar lygi 22 000 eurų - Supaprastinta procedūra apmokestinant PVM ir jį renkant)
   (2006/C 294/20)
   Proceso kalba: vokiečių
   Šalys
   
      Ieškovė: Europos Bendrijų Komisija, atstovaujama D. Triantafyllou
   
      Atsakovė: Austrijos Respublika, atstovaujama H. Dossi ir M. Fruhmann
   Dalykas
   Valstybės įsipareigojimų neįvykdymas — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1) 2, 6 straipsnių, 9 straipsnio 2 dalies b punkto, 17, 18 straipsnių ir 22 straipsnio 3-5 dalių pažeidimas — Speciali schema, taikoma asmenų, įsisteigusių kitoje valstybėje narėje, tarptautinio transporto įmonėms, kurių metinė apyvarta Austrijoje neviršija 22 000 eurų — Pareigos pateikti periodinę mokesčio deklaraciją ir mokėti neto mokesčio sumą nebuvimas
   Rezoliucinė dalis
   
               1.
            
            
               Leidusi Austrijoje neįsisteigusiems apmokestinamiesiems asmenims, vykdantiems keleivių vežimo veiklą šioje valstybėje narėje, nepateikti mokesčio deklaracijos ir nemokėti neto PVM sumos, jei jų šioje valstybėje narėje realizuota metinė apyvarta yra mažesnė nei 22 000 eurų, laikant, kad šiuo atveju mokėtino mokesčio suma yra lygi atskaitytinai mokesčio sumai, o supaprastintos tvarkos taikymui nustačiusi sąlygą dėl minėto mokesčio nenurodymo sąskaitose faktūrose ar kituose joms lygiaverčiuose dokumentuose, Austrijos Respublika neįvykdė įsipareigojimų pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 18 straipsnio 1 dalies a punktą ir 2 dalį, taip pat pagal 22 straipsnio 3–5 dalis.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Austrijos Respublikos bylinėjimosi išlaidas.
            
         
      (1)  OL C 182, 2005 7 23